ИЗМАМИТЕ НА ЛУЦИФЕР
Ернст Англи
ДЕМОНОЛОГИЯ
ПРЕДИ ДА дойде Исус, жителите на земята са знаели много малко за демонологията; ето защо им е липсвала необходимата сила за мощна победа над царството на Сатана. За спечелването на тази победа е била необходима кръвта от стария груб кръст. Има сила в кръвта на Исус над всички демони. “Ето, давам ви власт да настъпвате на змии и скорпии и власт над цялата сила на врага; и нищо няма да ви повреди” (Лука 10:19). Какво чудесно обещание дадено от Исус на Неговите последователи!

Изучаването на демонологията е да изучаваме заблудата. Какво означава да заблудим? Означава да впримчим, да направим една личност да вярва в това, което не е истина. Заблудата е работа на дявола, защото Бог е истина. Заблуда означава да измамим; това е лъжа, нечестно действие или хитрост. Измамникът възнамерява да заблуди. Да бъдем измамливи означава да бъдем лъжливи, да сме склонни да лъжем или мамим.

Ако сте лековерни, можете да бъдете измамени - и това повдига големия въпрос: Можете ли да бъдете измамени? Ако имате чисто сърце, това не е гаранция, че не можете да бъдете заблудени. Трябва да пазите това чисто сърце със святостта на Бог и кръвта на Исус. Нищо друго освен истината не може да ви защити, защото само истината на Бога унищожава цялата заблуда - цялата. Знаейки това, дяволът се стреми да ви отклони от истината. Той иска да ви отклони от истината и да ви обърне към себе си.

Дори ангелите станаха жертва на заблудата на Сатана. 2 Петрово 2:4: “Защото ако Бог не пощади и ангели, когато съгрешиха, но ги хвърли в мрака на най-дълбоките ровове, и ги предаде да бъдат пазени за съд.” Сатана можа да заблуди дори и ангелските същества, святите същества, които Бог сътвори, бяха изгонени от Бога вън от рая. Ако Бог изгони ангелите от рая, защото семето на заблуда влезе в сърцата им и произведе жътва на непокорство, Бог ще изхвърли в ада и вас за същото нещо.

Когато цялата заблуда е премахната, изправете се срещу себе си и открийте каква личност сте. Никога не забравяйте, че дяволът коварно се стреми да отрази образа ви в неговото собствено лично огледало на изкривяване и изопачение. Трябва да можете да разпознавате делата на дявола.

Изследването на демонологията започна преди години с едно велико, божествено посещение от Господа. Той ми каза за днешното време, за действието на демоничната сила и така аз можах да науча за делата на Сатана и да мога да разграничавам силата на Сатана от човешкия дух и от Божия дух. Обещах на Бога, че ако Той ми разкрие Сатана, аз ще го разкрия на света, каквото и да ми коства това.

Прекарал съм хиляди часове в присъствието на Бога в молитви и пост, изучавайки делата на врага. Изследването на царството на Сатана е ужасна опитност! Господ доведе демони (всъщност доведе ги пред мен) и ми позволи да ги видя. Те са отвратителни на вид. Ако знаехте как изглеждат в демонично обладаните хора, с които се свързвате, не бихте искали изобщо да сте около тези хора. Всъщност, за нищо на света не бихте останали около тях. Когато се вгледам в една душа, вързана от демони, в действителност виждам демоните - очите им, ушите, носовете, краката - и това е абсолютно ужасяващо. Няма значение какво мислят хората, знам какво съм видял и знам, че това е в съгласие с Божието слово. Проверил съм го.

Бог ми каза, че Словото ще ми дава сигурност, че за всяка проява по време на службите и всяко видение, трябва да прибягвам до Словото. Ако тези свръхестествени прояви не издържат на проверката със Словото, ако дори и една малка частица е в разрез със Словото, тези прояви са от дявола.

Едно видение трябва да бъде изследвано внимателно, всяка подробност да бъде отбелязана, и когато изпълнението на видението стане реалност, всичко ще бъде точно както Бог го е показал. Само когато изпълнението е от Бога, всичко ще бъде точно както е било във видението. Ако някога имате видение, отбележете всяка подробност. Има ли стол? Той тапициран ли е? Какъв стил и цвят е? Прозорци? Драперия? Изследвайте видението. Всичко в това видение е съществено за вас, защото Бог няма да позволи на дявола да го подправи сто процента; Сатана не може да го направи. По този начин можете да зависите от Божиите видения. Бъдете внимателни, за да не може дяволът да ви заблуди.

Някои хора са получили видение, само за да може дяволът да го подправи, като ги кара да мислят прибързано, че Бог им праща това видение. То е било лъжа на дявола. Тъй като са позволили на дявола да ги заблуди, те губят всичко. Дяволът не престава да опитва. Хората са получавали видения от Господа, истински видения, но губят Божието изпълнение, когато вместо това приемат фалшификацията на дявола. Дяволът показва част от видението пред техните очи, обявявайки: “Това е!” Те безразсъдно са му повярвали. Това причинява хаос. Виденията от Бога не се обръщат в хаос. Трябва да сте много, много внимателни.

Демоните се появяват 

в много различни форми
Мога да видя как ангел идва към мен под формата на светлина с размерите на крайчеца на пръста. Когато приближи, светлината става по-голяма, докато ангелът приеме човешка форма. Виждам очите и лицето му... мога да го видя, но трябваше да се науча, че дяволът също изпраща ангелите си при хората. Неговите демони се появяват като малки петънца светлина в далечината, точно както се появяват ангелите на Господа и след това се приближават. Когато ги видя в далечината, лесно мога да ги объркам с прекрасната светлина на ангелските същества. Докато Бог не ги идентифицира вместо мен предварително, не мога да кажа дали светлината, която се приближава е от Бога или от Сатана. Когато светлината приближава, източникът е разкрит чрез Духа на разпознаване.

Заблудителните демони действат тайно, светейки като светлина подобна на ангелите. Душите на много хора са отишли в ада, поради този метод, който се харесва на дявола. Хиляди години той успешно подлъгва с него и като че ли не чувства нужда от подобрение.

Чрез Божия Дух виждам демони по начина по който Бог ги вижда. Понякога в тъмнината, две големи горящи “конски очи” се втренчват право в мен, но Божият Дух ги разкрива, че са очи на демони.

Демоните се появяват под много форми; защото съществува едно голямо разнообразие на демони - демони на душата, демони, които въздействат на ума, демони, които измъчват тялото, духове на болест. Някои се присмиват на мисълта за духовете на болест, духове на слепота, неми и глухи духове; но когато Исус беше на земята, Той поучаваше за тях. Той се справяше с демоничната сила по един директен начин. “А Исус като видя, че се стича народ, смъмра нечистия дух, казвайки му: Душе неми и глухи, Аз ти заповядвам: Излез от него и да не влезеш вече в него” (Марка 9:25). Исус дойде, за да разкрие царството на Сатана. Тъй като има толкова много различни видове демони, които могат да унищожават, трябва да отворите очите си за тяхната заблуда в това последно време. Никога преди не е имало такава критична битка, включваща толкова много демони, воюващи с човечеството, както сега. Великата война между Бог и дявола е яростна и вие сте точно по средата. Дяволът прави всичко, което е по силите му, за да ви види пропаднали, изкушавайки ви с всичко възможно.

Обладаване от демони

Угнетяване от демони
Бих искал да разясня, че обладаването от демони е различно от угнетяването от демони. Един човек не може да бъде дете на Бога и да бъде обладан от дявола; но Божиите деца могат да бъдат угнетявани от демонични духове.

Угнетяването не идва от Бога, то идва от дявола. Не трябва да позволявате на врага да ви угнетява, защото Бог е осигурил побеждаваща сила за всички Божии деца. Угнетяването е методът, използван от дявола, за да унищожи радостта и мира, които един християнин има в Бога, защото радостта в Бога е сила.

Сатана дава ли ви угнетяващи мисли; ограбва ли радостта ви? Доколко врагът контролира умът ви? До каква степен той мисли за вас? Колко часа дневно предавате ума си на Сатана? Той може ли да ви контролира с дух на страх? Демоните на страх се стремят да ви угнетят, ако могат, защото когато кръвта на Исус е в душата ви, не можете да извършите грях и дяволът не може да влезе в сърцето ви. Но, той несъмнено може да атакува тялото и ума.

Угнетяването от демони е причината, поради която толкова много хора от Божият народ са загубили радостта, мира и сигурността, които Бог им е обещал. Те не знаят как да се борят със Сатана, как да го стъпчат под нозете си, как да го накарат да бяга. Новородените християни са преживели спасителната сила на кръвта чрез стария груб кръст, но те не са се научили за границите на освобождението, осигурено чрез кръвта. Душите им са приели спасението, но умовете им остават угнетявани бойни полета. Ден и нощ Сатана ги управлява. Умовете на някои са предадени на Господа само за кратък период по време на деня; останалата част от времето, мислите им са под контрол на човешкия или друг дух, угнетявани от сатанинските сили. Хората са паднали духом, отчаяни, уплашени, обезпокоени от излишни товари. Войната се води в умовете и чувствата. Нищо чудно, че много християни не могат да се молят, както биха искали. Душевните духове ги заобикалят, когато търсят Господа.

Когато постите, молите и живеете според Божието слово, ще дойдат много демони. Те са във въздуха. Ефесяни 2:2 споменава Сатана като “княз на въздушната власт.”

Повечето хора чувстват демоните, но не осъзнават какво идва срещу тях. Чрез дара разпознаване на духове, съм виждал нещо подобно на рояци пчели, струпани в умовете на хората, до такава степен душевните духове ги угнетяват. Докато християнският свят не достигне до познаване на истината, няма да има голяма свобода и голямо освобождение чрез силата на Всемогъщия Бог.

Децата могат да бъдат 

обладани от демони
Обладаването от демони става по различни начини. Например демонично обладаните родители отглеждат демонично обладани деца - малки деца, три, четири и пет годишните могат да бъдат демонично обладани. Ако са отглеждани в един дом на чистата истина, където силата на Святия дух е освобождавала, те никога не биха били демонично обладани. Един дом с малко християнство, малко молитва, няма достатъчно защита за децата; трябва да бъде дом, където Бог е сложен на първо място пред всички неща.

Ако позволявате на детето ви да не ви се покорява, то сте били отклонени от правия път. Много родители са били отклонени от демоните, които са поели контрол над децата им. Обладаването от демони става реалност за детето, което не е дисциплинирано - виждал съм това. Нямам предвид, че трябва да малтретирате едно дете, но с Божията и вашата любов за това дете, трябва да дисциплинирате. Липсата на дисциплина е липса на Божия любов. Любовта прави добри и чудесни неща за децата. Любящата майка и баща виждат, че децата им не са отклонени от правия път поради лоша дисциплина.

Преди известно време, Бог ми разкри живота на един човек, че той е бил обладан, когато е бил на две години. Този човек си спомни кога се е случило това, когато едно странно “нещо” е взело контрол; от този момент нататък детето е усещало разликата. Това дете е знаело за неща, които са щели да се случат. Този дух на виждане в бъдещето е открил дом. Казвате, че не можете да повярвате в нещо подобно? Преди и аз не можех да повярвам, преди да разбера всичките тези неща, но стоях в Божието присъствие, докато Той ме обучаваше.

Как обладаването от демони 

въздейства на хората?
Когато демонът обладае една душа, този човек става това, което е демона. Например, има духове на убийство, които имат желание да убиват. Те ще използват всяка възможност, за да получат достатъчно контрол над тази личност и да я накарат да убие друг човек. Четете за ужасните престъпления и мислите: “Това е нечовешко!” Наистина, това е демонична сила. Убиецът е движен от демон или демони. Точно както Святият Дух контролира и обитава в едно Божие дете, така злите духове контролират и обладават неблагочестиви хора, които изцяло са се предали на тези духове.

Исус Христос изгонваше демони. Матей 9:32,33: “И когато те излизаха, ето, доведоха при Него един ням човек, хванат от бяс. И след като бе изгонен бесът, немият проговори.” Това, че един човек не може да говори, не означава непременно, че е обладан от демони, но в този случай Библията ни казва, че той е бил обладан. Той не само беше обладан от ням дух, но имаше нечист дух в душата си. Когато демонът излезе от душата му, немият дух също излезе; и той можеше да говори.

В Матей 12:22 отново четем: “Тогава доведоха при Него един хванат от бяс, сляп и ням; и го изцели, тъй щото немият и проговори и прогледа.” Този човек е имал нечист дух заедно със слепия дух. Разбира се, не всички слепи хора имат нечисти духове. Някои чудесни, благочестиви хора са слепи и неми: Техните слепи и неми духове не са нечисти духове на душата. Но, този човек беше обладан от демон, освен слепия и немия дух. Когато получи спасение, Господ го освободи от духовете, които връзваха очите и езика му.

По време на съживителна служба един мъж дойде до редицата, където хората чакаха за изцеление. Той имаше сляп дух - не виждаше с едното око.

“Новороден ли си?” - попитах аз.

“Да.” Но, не беше, той беше обладан от демон и Господ щеше да разкрие този демон. Господ ми говори: “Попитай го дали вярва в кръвта на Исус”, и когато го направих, демонът изяви себе си, взе контрол над мъжа и изкрещя: “Не!” Въпреки че мъжът твърдеше, че е спасен, никой не може да бъде спасен освен чрез кръвта на Исус. Новородената личност никога няма да отрече кръвта. Господният Дух извика чрез мен: “Ти нечист дух, излез!”

Демонът излезе от душата му, и когато това стана, мъжът мигновено си възвърна зрението. Това беше проявяване на действието на Бога срещу изявяването на демона. Бог не ми беше разкрил предварително, че мъжът е демонично обладан. Той просто ми казваше какво да правя стъпка по стъпка, когато разкриваше този демон, позволявайки на всички да видят какво става.

Бог ще се движи, принуждавайки демона да се разкрие, когато демонът не иска.

Има моменти, когато демонът предпочита да си отиде незабелязано, а има особени случаи, когато желае да изяви себе си. Той не иска да бъде разкрит против волята му. Демонът знае кога е близо до някой, който притежава силата и дара на Бога да го изгони и ще бъде тих. Обикновено не използва личността, която е обладал, докато не се почувства сигурен, че няма да бъде изгонен.

Болестта не е от Бога
Лука 13:11-13: “И ето една жена, която имаше дух, който й беше причинявал немощ за осемнадесет години; тя беше сгърбена и не можеше никак да се изправи.” Това беше демонът на артрит, притежаващ сила да контролира тялото й, не нечист дух, който обладава душата. “А Исус, като я видя, повика я и рече й: Жено, освободена си от немощта си. И положи ръце на нея; и на часа тя се изправи.” В стих 16-ти Исус я споменава като “тази... която Сатана е държал.” С други думи, артритът й е бил от демона. Исус не каза, че болестта й е от небето; Той нарече това връзване от Сатана. Демонът е държал тази жена страдаща осемнадесет години. Това не е ли връзване?

Като не разпознаваме, че болестите и заболяванията им идват от Сатана, много от Божиите деца не успяват да получат изцеление. Очевидно те чувстват, че Бог иска да са болни. От детството повечето християни са били учени, че всеки може да има спасение, но не всеки може да бъде изцелен. Защо мислите, че е Божията воля за вас да бъдете болни, когато дяволът е този, който измъчва, а Бог изцелява?

Вярването, че болестта е от Бога е в противоречие със Словото на Бога, защото в Яков 1:17 се казва, че “Всяко дадено добро и всеки съвършен дар е отгоре, и слиза от Отца на светлините.”
Всеки добър и съвършен дар идва от Бога, а болестите определено не е добър, нито пък съвършен дар. Дяволът никога не е казвал по-голяма лъжа от тази, че болестите са от Бога. Това е лъжа, която той обикна и използва, за да заблуди мнозина. Как може хората да имат резултатни молитви на вяра, когато вярата им казва, че Бог иска те да са болни? Как може някой, който познава Библията, да мисли, че болестите са дар на обич от Бога? Ако хората наистина вярват, че болестите са от Бога, защо търсят облекчение от този “дар на обич”? Не се ли страхуват, че по този начин отиват срещу Божията воля за тях? Мислят ли, че лекарите и болниците са срещу Бога? Колко нелепо!

Когато се появи физическо заболяване, онези, които учат, че болестите идват от Бога търсят възможно най-добрите лекари и медицинска помощ. Ако те наистина чувстват, че болестта им е от Бога, защо не искат да я задържат? Не се ли страхуват, че добрият лекар и добрата медицинска сестра, и известната болница могат да работят срещу Бога? Мисля, че всеки разсъждаващ християнин може ясно да види, че болестите НЕ идват от Бога.

Деяния 19:11,12: “При това Бог вършеше особени велики дела чрез ръцете на Павел, дотолкова, че когато носеха по болните кърпи или престилки от неговото тяло, болестите изчезваха от тях и злите духове излизаха от тях.” В този стих духовете може да са били дух на слепота, болест или глухота, но знаем, че някои от тях бяха духове, обладаващи човешката душа, тъй като злите духове също излизаха. Хората може да са вързани от демони или в тялото или в душата, но може да са вързани едновременно и в тяло и душа.

Злите духове могат да вземат контрол над личността, като я връзват. Това се случи с един мъж по време на една от службите, които провеждах. Хората, които помагаха, едвам го свестиха. Продължих службата, докато те действаха. Внезапно Божият дух ме подбуди да заповядам на духа да излезе от него. Очите на мъжа се отвориха, той седна и за удивление на присъстващите беше съвсем добре. Когато си тръгна от службата той беше толкова нормален, както и всеки друг. Освобождението става чрез Божията сила. Действайте по библейския начин и ще видите библейски резултати.

Ако принадлежите на Бога, изправете се с вяра и решете, че има изцеление за вас: Волята на Бога за вас е да сте добре. Господ се радва на доброто ви здраве, обаче това не означава непременно, че трябва да сте болни и грешни. Не забравяйте, че има демони, които измъчват тялото ви, тревожат ума ви, но не могат да влязат в душата. Само нечистите духове и бесове могат да влязат в душата и да ви вържат.

Божията сила изгонва демони
Христос изгонваше различни видове демони и ако трябва да вършим това, което Той вършеше, защо да не правим същото чрез силата, която Той ни даде? Исус ни каза, че можем (Марка 16:17). Неговите стъпки ли следваме или стъпките на друг? Не трябва да доказвате на дявола, че имате сила чрез Бога - той го знае.

Повтарям, че демоните вземат контрол; и личността става това, какъвто е демонът. По време на една евангелизационна служба, която провеждахме, двама млади мъже се наговарят да нарушат службата. Единият се престори, че има нужда от помощ, но истинското му намерение беше да дойде на подиума и да покаже на хората, че не притежавам Божията сила. Той беше обладан от демон и не искаше освобождение, но не знаеше, че демонът, който го беше обладал, може да бъде вързан. Когато той излезе на подиума, Божият Дух извика чрез мен: “Ти, нечист дух: Връзвам те чрез Святия Дух!” Мъжът падна на пода като мъртъв и лазейки като змия се опита да се изправи, но не можа. Никой не се опита да го възпре по какъвто и да е начин. Това изплаши приятелят му до смърт. Казах на събранието: “Не се занимавайте с него. Демонът иска да му обръщат внимание.” Оставих го на големия висок подиум, където всеки можеше да го види. Демонът беше безпомощен. След като го оставих на пода за известно време, младежът вероятно си мислеше, че това е краят - Бог му позволи да стане и той скочи като заек. В края на залата приятелят му изскочи от мястото си и се втурна да го посрещне, сграбчи го и заедно избягаха, хванати за ръце. От тогава не съм ги виждал. Ето това е обладаване от демон.

В друг град, където провеждахме евангелизация, един обезумял човек излезе на подиума, размахвайки ръце. Той дойде, за да ме “хване”. Екипът беше пак с мен и видя това; една добра дама от баптистката църква може да потвърди тази случка, която я разтърси. Тя мислеше, че ще бъда наранен физически. Демоните проговориха чрез мъжа, казвайки: “Дойдох да те предизвикам!” Тази дама се изправи от задните редове и извика: “О, Боже! Не му позволявай да нарани пастор Англи!” Когато обезумелият човек излезе на платформата, той изкрещя: “Ние сме Легион!” Но Господ извика чрез мен: “В ИМЕТО НА ИСУС!” И мъжът падна като отсечен. За известно време той лежеше като мъртъв, но когато се изправи, се смееше до припадък. Бог го беше освободил. На следващия ден, мъжът дойде отново на служба. Той излезе на подиума и се извини: “Не говорех аз, дори не знам какво казах.” Отвърнах му: “Аз знам.” Мъжът имаше множества демони в себе си, но това нямаше значение за Господа, Той ги изгони всичките.

Демоните влязоха в свинете
Господ отиде в гадаринската земя, където Легион - обладан от демоните луд човек, живееше на гробищата. Забелязали ли сте как магьосническите и окултни церемонии и други подобни се провеждат в по тъмните места, в гробищата при мъртвите? Дяволът обича тъмнината повече от светлината.

Този луд човек е живеел сред гробовете и със силата на много демони се е скубал и нарязвал с веригите, с които е бил вързан. И демонът му е казал: “Ето Го - това е Исус! Той е дошъл да те унищожи!” Легион е изтичал навън, но мъжът, наречен Исус, не е побягнал. Исус е имал работа там: освобождение за обладания от хиляди демони. Чрез Легион демоните са казвали: “Защо си дошъл преди да е настанал часа? Денят на страшния съд още не е настанал.” Много наясно, че Исус има сила да ги изпрати в ада, демоните започнали да Го молят: “Нека да отидем в стадото свине.” Те знаели, че ако Го помолят да ги пусне в друг човек, молбата им ще бъде отхвърлена.

Преди това да бъдат изгонени, демоните търсят да влязат, където е свободно. Те не искат да отиват в животни, но нямат избор, тъй като нищо друго не е отворено за тях. Ако Исус не беше позволил на демоните да влязат в свинете, нямаше да има толкова голямо изявяване на демони; и въпреки тази голяма проява, някои теолози днес ще отрекат, че демоните са били изгонени по библейския начин. Едно голямо стадо свине е разбрало, че нещо не е както трябва, те се втурнали към водата и се удавили, тъй като демоните били влезли в тях. Сигурен съм, че поне един демон е влязъл във всяка свиня, в петата глава на Марка откриваме, че броят на свинете е бил около хиляда.

Дали и демоните са се удавили като свинете? Не, бих искал това да е така, но водата не ги спира, а само Божият огън.

Прочетете цялата история за Легион. Какъв ли вид е имал: Сплъстена коса, покрит с нечистотия, немит, мръсен, с разярен демоничен поглед, сякаш самият Сатана пресвятква през очите му. Но, когато хората от града излезли, те видели Легион облечен и смислен, седящ до Исус. Дали са оценили това? Не. Всичко, което си помислили, било: “Прасетата ни се издавиха във водата. Прасетата ни се издавиха. Исусе, махай се от тук!” Имало е мнозина, които обичали свинете повече от хората. Вместо да се радват, че мъжът е бил освободен и е могъл да си отиде вкъщи при семейството си, нормален, гражданите не искали да имат нищо общо с чудото на Бога и свидетелството за това. Сигурен съм, че преди Легион да бъде освободен, семейството му е било изплашено до смърт от него и когато го е видяло облечен, изчистен и със здрав разум - трябва да са били наистина удивени.

Когато Легион е бил освободен, той е поискал дрехите си, за да се облече. Хората, които показват днес телата си по един похотлив начин са демонично обладани. Преди известно време беше популярно “показващото” и след това “разголващото”... обладаване от демони. Обществените нудистки плажове стават все по-популярни и често срещани. Демоните искат хората да опозоряват телата си и да правят всичко, което омърсява Божия храм.

Исус каза следното за обладания от демони отстъпник в Матей 12:43-45: “Когато нечистият дух излезе из човека, той минава през безводни места, за да търси покой, и не намира. Тогава казва: Ще се върна в къщата си откъдето съм излязъл. И като дойде, намира я празна, пометена и подредена. Тогава отива и взема при себе си седем други духа, по-зли от него, и като влязат, живеят там; и последното състояние на оня човек става по-лошо от първото. Също така ще бъде и с това нечестиво поколение.” Исус описа един човек, който е бил освободен и демонът е излязъл от него. Въпреки, че за известно време този  човек се е противопоставял на злото, в действителност той не е посветил живота си в Божиите ръце, както би трябвало да направи. Дяволът се върна, за да открие “къщата” си празна.

Не можете да оставите къщата си празна, без да бъде пазена от Святия Дух; защото ако Исус се пренебрегва, демонът ще се върне с подкрепления, за да вземе контрол. Един човек, който е освободен от демонични сили, от демонично обладаване, трябва от все сърце да живее за Бога или ще го последва съдбата на този човек, за когото Исус ни предупреди.

Демонично обладаният 

отстъпник
Спомням си един демонично обладан отстъпник в службата, която провеждах в църквата на един друг служител. След призива за покаяние, той падна на пода. Няколко християни се събраха, мислейки, че това е от Божията сила. Борейки се и опитвайки се с всички сили да стане от пода, този голям, силен мъж беше вързан от демони и с движенията си наподобяваше змия. Тълпата около него славеше Бога, но аз си проправих път и заповядах: “Излез, нечисти душе!” Хората се спогледаха объркано.

“Излез, нечисти душе, в името на Исус!”

“Проповеднико - каза ми по-късно този човек - Не можех дори да стана.”

“Знаех, че не можеше.”

“Нещо ме беше хванало.”

“Разбира се! Ти беше обладан от демон.”

Тогава той ми каза следното: “Познавах Бога, но отстъпих от Него.” Демоните бяха взели контрол над него и го бяха съборили на пода, като го държаха там. Чрез тази проява в службата, Бог разкри демоните и ги изгони.

Демоните са реалност. В Библията, разпознавайки Исус, те Го наричаха Божият Син. Той им казваше да мълчат. Исус не искаше да бъде възхваляван от демони. Той не иска похвала от врага, чиято цел е да Го унищожи.

Алкохолиците са 

обладани от демони
Много семейства днес са разбити заради демонично обладаване. Таткото се връща, бие децата, малтретира жена си, правейки живота им ад на земята. Това е демонично обладаване.

Пристрастените към алкохола са демонично обладани, засегнати в дух, душа и тяло. Демоните съществуват, за да унищожават. Тялото и умът се израждат, когато алкохолиците изпаднат в дива ярост и халюцинация и през цялото време демоните викат за повече алкохол, измъчвайки в душа и дух онези, които са обладали, докато те не могат да почиват, не могат да спят, не могат да направят нищо, докато не поемат алкохол. Чрез задоволяване на тази жажда, те задоволяват демоните - за кратко време.

Виждал съм много, много алкохолици да се освобождават и съм чувал техните истории. Спомням си един мъж освободен в една от службите, които провеждах, който беше изумен като научи колко много демони са били в него. “Откъде са се взели толкова много демони у мен?” - попита той. Внезапно, Божият Дух дойде върху мен и чрез дара на знание, Бог ме върна в предишни дни от живота му.

“Ти си пил” - казах аз.

“Да.”

“Ти си пил и демоните са идвали и са те обладавали. Предавал си ума и тялото си на алкохола. Бил си безпомощен, лежащ на пода. Поставил си се в това състояние на безсъзнание и по този начин си се отворил за обладаване от демони и те са се възползвали. Бог ми го каза.”

Мнозина са били обладавани от демони, докато са били под влияние на алкохол или наркотици. Когато загубите контрол над съзнанието и ума си, има една друга сила, готова да поеме контрола, и тази сила е пагубна, деградираща и зла - това е силата на Сатана. Това е демонология.

Мисля, че алкохолиците, които умират и отиват в ада, ще продължават да бъдат жадни, дори още повече, и никога няма да могат да я утолят. Мисля, че пожеланията на плътта, които ги карат да жертват душите си, ще ги измъчват денонощно в ада и няма да има задоволяване. Помислете си на какво прилича един алкохолик, когато не може да пие и го умножете многократно. Същото ще бъде и с наркомана, сексуалния престъпник, убиеца - част от мъченията на ада. Онези, които са блудствали ще желаят секс, но няма да могат да задоволят това желание. Няма да има задоволяване - само мъчение, мъчение, мъчение. Хората обладани от демона на убийство ще копнеят за убийство, но няма да могат да убият никого. Докарани до лудост от чувството на неудовлетвореност, което никога няма да бъде задоволено, те ще бъдат обладани от силното желание да убиват и унищожават... но няма да могат. Единственият начин по който са намирали облекчение, когато са били на земята, е като са правели това, което демонът е желаел от тях. Например демонът на убийство спира да измъчва (или поне за кратко време) този, който е обладал, когато той извърши едно убийство.

Отново Божията сила побеждава 

обладаването от демони
Провеждах богослужения в друга държава, когато една жена, тежаща двеста и петдесет или триста паунда - една наистина голяма жена - започна да прави сцена. Присъстваха хиляди хора, когато демонът се изяви чрез тази жена, възнамерявайки да наруши службата, да насочи вниманието на хората върху нея, не към Бога и Божията сила. Около шест до единадесет мъже се бореха да я удържат, когато тя се опита да ме хване. Тя не искаше освобождение, а да всее смут в службата и Бог го знаеше. Тя се приближи до подиума с мъжете, които се опитваха да я удържат, но не можеха. Внезапно Божият Дух дойде върху мен и извика чрез мен: “Освободете я! Пуснете я!” Тя се запъти към мен, гледаща свирепо със сатанински очи. “В името на Исус!” - извиках аз. Жената падна като мъртва. Два или три часа лежа, докато свърши службата. Тя не искаше освобождение и Бог не й позволи да се движи. Бог направи това.

Обладаването от демон става в резултат от малък грях. То идва чрез посяване едно след друго семената на заблуда или когато им позволим да бъдат посяти. И жътвата ще бъде лоша, ако семената не се премахнат.

Първото семе на заблуда в сърцето е като първото питие за алкохолика - то води душата по пътя на унищожение. Първото питие не прави от човека алкохолик, но след това идва второто, третото, четвъртото, докато Сатана накара този човек да се пристрасти. Ако заблуждавате, лъжете, съгрешавате, сте като алкохолик, отдавате себе си все повече и повече на дявола.

Ако можете да го видите, както аз го виждам, ще избягате ужасени, бягащи за живота си, но Сатана се прикрива. Той може да приеме формата на красив мъж. Може да бъде под маската на прекрасно момиче, за да примами мъжете. Виждал съм го да се появява като красива жена, но когато дегизировката беше махната, се показа грозен демон.

Демоните приемат различни форми. Първият път, когато погледнах в една демонично обладана душа, се изумих. За момент не можах дори да помръдна, за да изгоня демона - толкова бях шокиран. Той имаше лице и глава с размерите на човек, без коса, очи, които гледаха злобно и блестяха със сатанинска сила. Не можете да си представите как се почувствах. Само се обърнах, мислейки си: “О, Боже! О, Боже! Такова нещо... в душата на човека!” Аз вървях из къщата, казвайки: “О, Боже, о, Боже!” Тогава Божият Дух ме изпълни, аз се обърнах и извиках: “В името на Исус, излез!” Демонът излезе и душата беше свободна от демоничното обладаване. Никой не беше по-шокиран от мен. Виждал съм демон само като погледна в лицето на някой до мен.

Демони вълци
Тъй като се занимавам със сатанинската сила от дълги години, я разпознавам под многото й различни форми. Спомням си една жена, която беше заблудила други и беше двулична. В нея бяха влезли не само няколко демона, а много повече. Сега искаше да бъде освободена. Казах й колко е била заблудена, и колко противно е това в Божиите очи. Бог дори изброи демоните, които бяха обладали душата й. Молих се за нея и когато демоните излязоха, те бяха във формата на вълци. Изведнъж настана голяма лудница! Демоните ни заобиколиха, зъбейки се, ръмжейки, езиците им бяха извадени, докато се опитваха да се върнат обратно в душата. Обаче бяха ограничени доколко могат да се приближат при нас. Като че ли около нас имаше кръг с кръвта на Христос, която ни защитаваше. Наистина бяхме защитени от кръвта. Никога преди не бях виждал подобни демони. Честно казано, нямах представа какво щеше да се случи. Знаех само, че бях свободен и Бог беше с мен. Демоните бяха излезли и Бог нямаше да им позволи да се върнат обратно, докато жената не пожелаеше. Ако тя нямаше сериозни намерения и им беше позволила да се върнат, знаех, че е обречена и никога вече няма да открие Бога. Това беше последният й шанс, и аз се борех с всички сили, използвах всяка частица от вярата, която имах в кръвта на Исус. Внезапно, Божията сила просто премахна демоните вълци, като че ли никога не ги е имало. Освобождението дойде чрез силата в кръвта.

Не можете да си представите колко пъти съм се връщал към тази опитност. Дори сега, когато я споделям, това ми въздейства. Виждам ги отново всичките. Представете си една глутница вълци, които са ви заобиколили, ръмжейки, точещи лиги с изплезен език.

На всяка цена 

ще разкрия Сатана
Когато преди години обещах на Бог, че ако Той ми разкрие Сатана, аз ще го разкрия на всяка цена, нямах представа за какво се молех. Мислите си, че искате дара разпознаване на духове, но не знаете какво искате. Вече знаете повече отколкото е нужно за хората. Хората лъжат, докато заявяват, че казват истината; те казват, че са спасени, докато вие знаете, че са демонично обладани.

Много пъти демонично обладаните хора твърдят, че са спасени. Отново и отново този демон ги убеждава, че всичко с тях е наред, че няма да отидат в ада, че могат да правят всичко, което искат и все още да бъдат спасени - това е обладаване от демон. Нищо чудно, че Исус се справяше с демоните на открито.

В залата на Катедралата на благодатта един демонично обладан мъж дойде при амвона. Когато вървеше пред мен, демонът се изяви; Бог го накара да го направи. С дрезгав, груб, сатанински глас, демоните ми казаха: “Не можеш да ни изгониш! Ние сме тук от дълго време!” Някои хора от събранието бяха вцепенени от ужас. Шокирани хората замлъкнаха и се въдвори тишина - това беше една опитност, която не биха забравили. Ако бяхте чули онзи глас щяхте също да го помните. Святият Дух извика чрез мен: “Ти нечист дух, излез!” Мъжът се строполи като труп. Когато се изправи, изглеждаше сякаш беше възкръснал от мъртвите. Той се взираше озадачено наоколо. За него това беше един различен свят. “Проповеднико, не бях аз, когато казах това” - довери ми се той. Той знаеше какво е казал демона. “Знам - отвърнах. - Знам.”

Отвратителните демони, които обладават, ви преследват. Занимавах се с един човек, който се беше отдал на съблазънта на забранения плод и го предупреждавах за последствията. Той решил: “Ще се оправя, ще бъда различен”, но не се покорил на Божията воля. По този начин оставил широко отворена врата за обладаване от демони. Бог разкри един огромен едноок демон, който беше изпратен от Сатана. Благодаря на Бога, най-накрая този човек реши напълно да се отдаде и служи на Исус. Ако не беше повярвал на това, което му казах, ако не беше решил да се отдели и да бъде чист и неопетнен и свят и да затвори всички врати за демоните, щеше да бъде унищожен, каза Господ. Но Бог познаваше сърцето му и разкри демона в него.

Как се чувства 

обладаването от демони?
Много хора от моята църква си спомнят за високия млад мъж, който беше доведен, почти унищожен от наркотиците. Той посещаваше един университет, където бушуваше сатанинска сила. Той беше толкова заблуден, че всъщност си мислеше, че той е Исус Христос, Спасителят на света. Умът на този младеж беше толкова увреден, че дори не можеше да проведе и един разговор. Двама мъже го доведоха на богослужение. Прекалено слаб, за да стои в редиците на чакащите изцеление, той падаше и ставаше. Седна на една пейка, след това се изправи и направи няколко стъпки, след това седна отново. Най-накрая се приближи. Когато се изправи пред мен, Бог разпозна демоните и в името на Исус им посочих да излязат. Въпреки, че младият мъж се задържа на краката си и направи около шест крачки, Бог го повали на пода и го освободи от много демони.
Не след дълго той се върна в Катедралата на благодатта и остана два часа до амвона, разказвайки ни преживяванията си. Публикувахме историята му в списанието “Силата на Святия Дух”. Той ни описа какъв силен удар го е повалил. Ето какво разказа пред събранието: “Аз съм живо свидетелство не само за реалността на обладаването от демони. Виждал съм садомазохисти и обиколката им: Те действат по най-противните, заслужаващи порицание маниери, които можете да си представите. Изглежда като че ли нямат какъвто и да било контрол. Така се чувствах и аз, когато бях демонично обладан. Най-лошата част от личността ми като че ли беше взела връх над мен. Например, когато срещнех някой приятел на улицата първата ми реакция беше радост от срещата ми с приятеля. Но тогава изведнъж всички лоши неща, които идват от дълбините на човешкото сърце изплуваха в ума ми. Не можех да контролирам чувствата си и в резултат на това се чувствах склонен да се нарежа с камъни и остри предмети. Това е само една малка част от това, което чувстваш, когато си демонично обладан.

Какво чувстваш, когато си освободен? Младежът продължи историята си:

“Исус Христос ще те освободи ли?” - попита пастор Англи.
“Да!”
Никога не съм викал толкова силно в живота си. “Да”, излезе от дъното на душата ми. Пастор Англи ме погледна и заповяда: “Освободете го!” Силата дойде по един неописуем начин. Наблюдавали ли сте някога в игра на футбол подаване от страничната линия? Когато този у когото е топката я подава към страничната линия тя излита нависоко, нависоко. Когато той скача за топката и я хваща около три фута във въздуха, и точно в този момент защитникът го удря. Бум... той пада на гърба си. Точно това се случи и с мен. Мощният Защитник дойде незнайно от къде и хвана краката ми. Така паднах на пода.
Всички демони си излязоха от него и вратарят го привдигна, така че той можа да се помоли с молитвата на каещия се грешник. Той се изправи със здрав разсъдък и не след дълго постъпи на християнска работа.

Обладани - 

и освободени - чрез очите
Разпознавайте заблудите на Сатана. Едно младо момиче от провинцията беше доведено по време на едно богослужение, обладано от демони. Хората, които я доведоха, казаха, че след като са се опитали и не са могли да изгонят демоните от нея, някой е казал: “Знам къде можем да я заведем - в църквата на брат Англи - и тя ще бъде освободена.” Демонът възрази чрез нея: “Той също не може да ме изгони.” Но за всеки случай те я доведоха.

Когато са идвали по пътя, тя се хвърлила към шофьора в опит да направи катастрофа. Тя беше въведена в църквата през една странична врата. Очите й проблясваха с демоните на ада, и тя беше обезумяла и силна. Бяха необходими много хора, за да я задържат. Един от помощниците ми пресрещнал групата и им казал, че не могат да я доведат на службата в това положение, тъй като ще разстрои събранието. Тя беше заведена в отделна стая, докато призовах хората да излязат за изцеление. Докато е била в малката стая, тя се е опитала да се убие, като скочи от прозореца.

Най-накрая дойде време за призива за изцеление. Борейки се отчаяно, тя премина през вратата водеща до амвона. Онези, които я видяха, няма да забравят никога тази опитност. Държаха я толкова мъже, колкото можеха да я заобиколят. Очите й бяха затворени. Когато Божията сила е върху мен за освобождение на даден човек, демоните, които го обладават не искат пленника им да ме гледа в очите. Божият Дух ме изпълни и извиках: “Освободете я!” Имах работа с демони, не с нея, а с много, много демони, които я бяха вързали по такъв начин, че едвам приличаше на човек.

Тя стоеше неподвижна като камък, а очите й - стиснати здраво. “Отвори очи” - казах аз. Тя не искаше. “Отвори очите си в името на Исус! Отвори очите си!” Тя поклати глава - не. “Можеш да го направиш” - й казах. Демоните я бяха вързали и заблудили до такава степен да си мисли, че не може да отвори очите си. Но бях сигурен, че Божията сила може да падне върху нея и да я освободи точно на това място - ако отвореше очите си. Тогава внезапно Духът на Господа се раздвижи, давайки й силата от която се нуждаеше. Тя отвори очите си. И когато го направи, Духът на Господа извика чрез мен: “Ти, нечист дух, излез!” И това се случи. Демонът излезе. Тя се изправи - със здрав разсъдък, спокойна и тиха, оглеждайки се наоколо. Тя беше освободена.

По-късно ми каза: “Двадесет и пет демона се бяха събрали около мен и танцуваха. Преброих ги, не можех да избягам от тях. Не можех да се отърва.” Колко много хора са задържани в заведения за душевноболни днес, които не могат да избягат от демоните, които ги връзват? Колко хора, които са напълно обсебени от демони се скитат по улиците? Колко от тези, които са пристрастени към наркотиците и алкохола викащи разказват за ужасните сцени, които виждат и не могат да намерят никой, който да им повярва? Колко са умрели в ужас, понеже са видели тези демони, които Бог ми е позволил да видя, демони, които чакат, за да ги заведат в ада?

Разкритият 

хомосексуален демон
Демоните са ужасни наглед. Бяхме на голямото мисионерско служение и вечеряхме на една дълга маса. С нас вечеряше и един мъж, който искаше да работи в това служение, но Бог щеше да разкрие лицемерието му. Седях в началото на масата. Започнахме да благодарим за храната си, когато внезапно към мен започна да се приближава най-отвратителната глава, която някога съм виждал - без тяло, само едни големи очи и брада. Тя се приближаваше към мен, търкаляйки се по масата. Останах изумен. Какво ставаше? Там седеше мъжът, който искаше да бъде част от служението. Той беше действащ гей и Бог го разкри по такъв поразителен начин. Мъжът беше лицемер, който казваше, че иска да работи за Бога. Но правеше това, за което Бог каза: “Не прави.” Бог мрази двуличниците. След вечеря попитах един от другите мъже: “Знаеше ли за него? Той е гей!”

“Да, чувал съм” - беше отговорът.

Демон изпратен да сплашва
Когато бях в Хаити, за да се справям с вудо магии, ми се случи нещо, което не очаквах - дяволът изпрати един от големите си демони в стаята ми. В евангелизационните служби се изправях срещу сатанински сили и хората бяха освобождавани. Трудно е да се каже колко хиляди вече бяха освободени. Сега в стаята ми дойде този голям, голям демон, опитвайки се да ме изплаши. Аз само го погледнах. Той премина напряко през стаята, без да може да спре и изчезна през стената. Това беше последния път, когато го видях. Следващото събиране за богослужение беше по-голямо от останалите. Големият демон се беше провалил в мисията си за сплашване.

Исус победи Сатана 

чрез Словото
В четвъртата глава на Лука, започвайки от 1-ви стих, продължаваме до стих 11 и откриваме, че Исус наистина разкри дявола: “А Исус пълен със Святия Дух, когато се върна в Йордан, бе воден от Духа из пустинята четиридесет дена, където бе изкушаван от дявола... И дяволът Му рече: Ако си Божий Син, заповядай на тоя камък да стане хляб...Тогава като Го заведе на една планина на високо и Му показа всичките царства на вселената, в един миг време, дяволът Му рече: На Теб ще дам всичката власт.” Власт. Това е, което дяволът предлага. Свръхестествена сила. Въпреки, че дяволът обеща, Исус не прие. Дяволът му предложи още повече: “И славата на тия царства, защото на мен е предадена и аз я давам на когото искам.” Също така може да имаш и слава - казваше дяволът на Исус. Какъв беше отговорът на Исус? “Писано е.” Исус му отвърна с истината в Божието слово. Дяволът смело опита с трето изкушение: “Тогава го заведе в Ерусалим, постави Го на крилото на храма и Му каза: Ако си Божий Син, хвърли се от тук долу; защото е писано - “Ще заповяда на ангелите Си за Тебе, да Те пазят; и на ръце ще Те дигат, да не би да удариш о камък ногата Си.” Защо е написано това в Библията? Тъй като Исус като Човешки син дойде и се сблъска фронтално с дявола, за да ни покаже как ние като Божий деца - син или дъщеря на Бога, използвайки цялата вяра в Божието Слово, можем да се изправим срещу него. Сатана се опита да заблуди Исус и ще се опита да заблуди и вас.

Въпреки че Сатана заведе Исус - Човешкия Син на една висока планина и до върха на храма, но дяволът не можеше никъде да заведе Исус - Божия син. Исус като Човешки син беше зависим от човешкото тяло, човешката сила, човешкия дух, и поради това беше възможно Сатана да работи върху Него. Исус се остави в ръцете на Сатана, позволявайки му да го изпита и изкуши, за да ни покаже как да победим дявола. В този пасаж в Евангелието от Лука, Исус поучава най-големият урок в Божието Слово, за това как да смъмрим дявола - като използваме думите “Писано е”. Не се опитвайте да спорите с дявола - той е по-умен от вас. Не се опитвайте да го надприказвате - той може да говори по-бързо. Той може да изобрети повече лъжи, отколкото сте чували; лъжи, от които заблудата се лее като мощни реки, заблуждавайки ви и давейки ви по пътя си.

Като подхранва у вас, ако може, това велико и пагубно его, Сатана обича да внушава мания за пари и слава - като всичко е, за да ви накара да забравите за Божието царство.

Заблудителни духове
Защо дадена личност ще падне духом дотам, че да отнеме собствения си живот? Сатана има специални армии от демони, които увещават хората да се самоубиват.

Ако демонът на самоубийство не е достатъчно силен, някой друг ще се опита да се нанесе с онзи, който вече е обсебил личността. Демоните викат за помощ, поканвайки други демони да дойдат, за да заздравят позицията им. Много от тези демони на самоубийство обладават душата, а други само ума.

Дали всички хора, които се самоубиват, ще отидат в ада? Не. Има умствени духове на самоубийство, които не могат да проникнат в душата, но могат да разрушат духа на християнина. Злите духове не могат да заблудят християнина да направи грях - душата е чиста. Исус беше чист и неопетнен, и въпреки че дяволът се опита да Го подмами да се самоубие, като се хвърли от върха на храма, той не може да въздейства върху съзнанието на Исус. Ако имате ум Христов и умът ви е съсредоточен върху Него, дяволът няма да може да ви контролира. Колко жалко, че много християни насочват само една част от ума си към Исус, и по такъв начин не са напълно защитени от врага.

Когато бях още млад проповедник, съпругата на един служител ми сподели една страховита история. По времето, когато Господ още не ме обучаваше да разпознавам демоните, дарът разпознаване на духове все още не действаше в живота ми. От свой опит тя ме въведе в един свят на демонология. “Една нощ, - започна тя - по време на богослужение, дойде една жена, вързана от демон на самоубийство. Когато дяволът беше изгонен, го видях да напуска тялото й под формата на черна мечка, мина по пътеката между редовете в залата и излезе през вратата. Когато излязох от църквата - продължи тя - го видях, че стои и чака.” Това я изплашило до смърт. Тя се опитала да покаже това “нещо” на съпруга си, но той не можал да го види. Те влезли в колата. Когато наближавали към дома си, колата набирала скорост, но демонът стоял до прозореца. “Карай по-бързо, по-бързо!” - извикала тя. - Той се движи наравно с нас!” Ужасно изплашена от демона, когато се прибрали вкъщи, тя била обсебена от него.

Има нещо, което остава неизяснено за съпругата на този служител, която позволила на демона да я обсеби. Не зная какви са били обстоятелствата. Вероятно умът й е станал уязвим поради болест, докато демонът е можал да я контролира и й говори. Не забравяйте, че умствените демони могат да говорят на хората. Демоните могат да влязат в ума чрез слаби тела, но това са умствени демони, а не нечисти духове, които влизат в душата. Повтарям: Болестите и заболяванията идват от дявола - те са част от неговото царство, а не от Божието.

Тази жена се промени, тя повече не чувстваше Бога. Демонът й говореше като човек, тя можеше да го чува. Той я съсипа.

Съпругът й се молеше и молеше. Членове от църквата го подкрепяха, но нямаше освобождение. Това продължи известно време. Демонът й каза, че тя е позор за служението на съпруга си и тя му повярва. Дяволът е много заблудителен. Демонът й е говорил без да се представя, че е демон, а е твърдял, че е Бог. Той й е казал, че ще изпълни Божията воля ако отнеме живота си и че съпругът й ще бъде по-добре без нея.

Надолу по улицата на която живееха, е имало магазин за алкохол; демонът я убедил, че никой няма да разбере ако през нощта тя отиде и разбие магазина, за да вземе уиски (тя не пиеше). Изпий уискито! - казал й той - и когато вземеш пушката и натиснеш спусъка, няма да усетиш нищо. В нейното объркано положение, демонът успял да я убеди, че това е желание на Бога и е за доброто на всички.

Жената беше интелигентна и като я гледах, когато ми разказваше историята, не бих могъл да си представя, че е имала такова кошмарно преживяване. “Реших да го направя - каза тя. - Не можех да почувствам Бога и не можех да се моля. Бях убедена, че самоубийството е единственият изход. За мен беше ясно, че бях унищожила служението на съпруга си, почувствах, че Божията воля за мен беше да се махна от пътя му.”

Една сутрин преди изгрев, още по пижама, тя излязла от къщата. Демонът бил стегнал умът й като в менгеме, и тъй като тя не е била способна да мисли повече, той мислел вместо нея. Дали е притежавал душата й или не - не зная, но тя изглежда е била добра жена преди и силно вярваща в Бога.

Съветвал съм християни, които казват, че чуват гласове, които им говорят. Казвам им, че това са гласове на демони - не ги слушайте!

“Но те ми говорят и аз не мога да избягам от тях!”

“Можете да избягате - Исус ви научи как, но ТРЯБВА да използвате Словото.”

Вероятно тази жена не е била обучавана да използва Божието слово по начина, по който всеки трябва да го използва - и отново казвам, че е изцяло уязвимост.

“Взех пушката на съпруга си - продължи тя - и тръгнах към магазина за алкохол. Не бях изминала много, когато внезапно една кола премина по улицата и спря. Аз стоях, облечена в пижама, с пушка в ръка. Един мъж изскочи от колата, той беше църковен член. “О, сестра, какво правите тук?” - извика той. За момент това възвърна разума ми. Толкова се срамувах... и се опитвах да скрия пушката.”

Той каза: “Не можех да мигна през цялата нощ; молех се и търсех Бога. Преди малко Господ ми каза да вляза в колата и да започна да шофирам, а Той ще ми покаже къде да отида. Когато те срещнах, Бог ми каза да спра.”

“Знаех, че трябваше да му призная - каза тя. - Бог искаше това. Той щеше да разкрие този демон на самоубийство.”

“Разказах му историята - продължи тя - и той настоя да се върне вкъщи с мен, да събуди съпруга ми и да се молят, докато бъда освободена.” Той имаше предвид, че няма да се хранят или спят, докато не получат отговор от небето. Започнаха да се молят, но небесата мълчаха. Бяха извикани и други да се присъединят към молитвата.

“Исках просто да взема един стол и да го натроша. Не можех да си помогна. Това беше едно жестоко мъчение! Вече не чувствах Бога. Не можех. Присъствието Му се беше оттеглило, а все още този демонски глас идваше и ми говореше.”

“Един от старите Божий светии ме изведе на верандата - вътре не бяха стигнали до никъде - тя поклати глава и каза - имала съм много християнски опитности, но през целия си живот не съм виждала подобно нещо.”

“Докато говорехме, внезапно настана голямо вълнение в къщата, влязохме вътре и там бяха съпругът ми и човекът, който ме видя на пътя. Бог беше отворил очите им и сега те също виждаха демона във формата на черна мечка, призоваващи кръвта на Исус срещу него. Като използваха Библията, те раздвижиха демона и го изгониха от къщата. Ако бяха спрели да използват Библията, той нямаше да помръдне, но щеше да се обърне и да ги гледа. Те го последваха с Библията в двора, но той не изчезна. Той се местеше само когато те се движеха с Божието слово. И когато продължиха да призовават кръвта, това го принуди да премине през двора към рекичката и това беше края му. Точно тогава не осъзнавах, че съм освободена - каза тя - но когато влязох в къщата, Божият Дух ме покри. Бях свободна. Бях свободна! Повече не съм била обезпокоявана.”

Тя изглеждаше напълно щастлива и работеше със съпруга си за Господа, но искаше да ми разкаже тази история.

Никога не си играйте със самоубийство и не слушайте демона на самоубийство - той ще ви говори, ще ви обсеби и ще ви подбуди да се “убиете”. Той работи чрез самосъжаление, самота и несигурност, като ви кара да си мислите, че животът не си струва да се живее; но ако го слушате, ще ви изпрати в ада. Той твърди, че нямате бъдеще на земята, че никой не се интересува от вас. Той не казва, че Исус се интересува от вас, но че никой не го е грижа и най-доброто нещо за вас е да приключите с всичко. Самоубийството не е краят на всичко, то е началото на живот във вечния ад.

Една жена ми каза как духът на врага я привличал към една пушка. Няколко пъти тя взимала пушката и я държала, играейки си със самоубийството. “Реших да не взимам приспивателни - довери тя. - Понякога с тях не е сигурно. Когато го направя, искам да е по правилния начин.” Демонът на самоубийство й говорил, казвайки й, че самоубийството е единствения изход и тя няма да отиде в ада, а всичко ще приключи много бързо. Всичко, което трябвало да направи е да дръпне спусъка. С магнетична сила, демонът я привлякъл към пушката; тя я запленявала. Когато тя била под голям натиск, тя мислела за оръжието. Колко близо била до смъртта! Този случай е типичен пример как демоните постепенно вземат контрол над жертвата, която ги слуша. Демонът я излъгал, като я накарал да мисли, че внезапно тя ще отиде в рая, но Бог разкри какво щеше да се случи. Казах й: “Ще отидеш в ада. Не вземай тази пушка.”

В голяма беда хората търсят изход и дяволът им посочва неправилния път. Библията заявява в Притчи 14:12: “Има път, който се вижда прав на човека, но краят му е пътища към смъртта.”
Спомням си една жена проповедник, която ми каза, че чува гласове. Това са били демони в ума, които са й говорили. Аз смъмрих умствените демони от нея и мирът се върна, но след това тя е позволила на тези демони да се върнат и да й говорят още повече.

Ако чувате гласове - това са демони. Отворете очите си, за да разпознавате силата на Сатана.

Исус разкри факта, поради който демоните говорят и това е записано в Марка 3:11,12: “И нечистите духове, когато Го виждаха, падаха пред Него и викаха: Ти си Божий Син. Но Той строго им заръчваше да не Го изявяват.” Исус позволяваше на демоните да се проявяват до определена степен и това беше всичко. Защо? За да ни научи как действат. Ако поискаше Исус можеше да им забрани да се изявяват, но като Човешки син Той мина по пътища, където ние трябва да минем, прокарвайки път за нас. Исус се изправи срещу същия дявол и неговото царство, срещу когото и ние трябва да се изправим. Ако се провалите, оставате без извинение, тъй като кръвта на Исус е достатъчна, силата на Святия Дух чрез кръвта на Исус ще ви помогне да се изправите срещу всичко.

Някои хора предпочитат 

да бъдат обладани
Деяния 10:38: “Бог помаза Исус от Назарет със Святия Дух и със сила; Който обикаляше да прави благодеяния и да изцелява всички угнетявани от дявола: защото Бог беше с Него.”
Отвратителни демони обладават душата. Един мъж обладан от четири демона посети една от службите, които провеждах. Като си мислеше, че иска освобождение, той дойде за молитва. Никога преди не съм преживявал подобно нещо като тази вечер. То изплаши хората в събранието. Когато се молех за него, демоните излязоха донякъде, стигайки до гушата му и той се изду подобно на голяма американска жаба. Тогава демонът се върна в душата му и гушата му стана отново нормална. Това се повтори три или четири пъти, когато заповядах на демоните да излязат. “Господи, какво е това?” “Той обича силата на Сатана.” Наистина за него нямаше значение откъде идваше силата, този човек просто искаше сила. Господ му предложи освобождение, но когато демоните се раздвижиха, за да излязат, той обичаше силата на Сатана толкова много, че ги задържаше. Това каза Господ.

Ако Бог не искаше да знаем тези неща, дарът разпознаване на духове нямаше да бъде един от даровете на Духа. В този момент на голямо изливане на Святия Дух, даровете трябва да действат - всичките девет - казва Господ, и да се използват срещу силите на Сатана, като помагат на хората да преминат от грях в праведност и да бъдем готови за скорошното идване на Господа.

Обладаване от демони 

при всяка възможност
В един град провеждах голямо богослужение, където стана едно потресаващо изявяване на демонична сила. Мястото беше препълнено и повечето хора бяха във фоайето. Между хората излезли за изцеление имаше и един демонично обладан човек. “В името на Исус, в мощното име на Исус - извика Святият Дух чрез мен. - Излез!” Когато демонът излезе, внезапно от фоайето се чу смразяващ кръвта писък. Не знаех какво става - една жена крещеше сякаш умираше. “Какво е това Господи? Какво е това?” Ангелът Господен ми проговори и каза: “Във фоайето има една обладана от демон жена. Демонът в тази жена покани демонът, който ти току-що изгони да се присъедини към него и двамата да я обладаят.” Когато другият демон влезе в жената, това така й въздейства, че тя започна да крещи. Господ ме изпълни, и аз преминах през тълпата, за да отида до полудялата жена, която все още крещеше с всички сили. “В името на Исус, ти нечисти душе, познавам те!” Бог го разкри. “В името на Исус, знам, че ти покани другия демон да дойде и да ти помогне да държите тази жена вързана. Излезте в името на Исус!” Демонът излезе. Изведнъж жената спря да крещи. Тя се успокои, готова да се помоли с молитвата на каещия се грешник и да покани Исус в сърцето си. Оставих я с мир.

Бог използва тази покана на демона, за да освободи обладаната жена, която до онзи момент е стояла незабелязано във фоайето. Бог работи по всякакви начини, както и Сатана.

Демоните познават демоните, които са в другите. Това е едно от нещата, което накара толкова много млади хора през шейсетте и седемдесетте да се съберат заедно в сатанинска сила. Те знаеха мислите един на друг. Повярваха, че четат мисли, но пряката връзка беше между демоните, които ги бяха обладали.

Нашата къща с духове
Къщите обитавани от духове са често срещана тема. Но в тях не витаят духове. Мъртвите не се завръщат, а тези къщи се обитават от демони. Когато бях малко момче, още не бях тръгнал на училище, живеехме в една така наречена къща с духове. Не знаехме за демонологията, но чувствахме, че там стават странни неща... и ги приемахме като част от живота. Семейството ни уважаваше Бога, вярваше в Библията, в Божията закрила, в силния характер и не смяташе, че дяволът може да ни безпокои, ако ние не искахме. Някои от съседите ни ни казваха, след като се нанесохме, че душевноболният син на предишните наематели е бил настанен в малка барака навън и с него са се отнасяли зле - дори е бил измъчван по различни начини - докато не умрял. Очевидно демоните, които са обладавали този луд човек са останали там и след смъртта му. Не забравяйте, че демоните не умират.

През няколко вечери в къщата ставаха странни проявления. Понякога се чуваше звук като от фиби, падащи до леглото. Не се замисляхме много за това. Доколкото си спомням, това се приемаше по-скоро като шега в семейството ни, отколкото нещо друго... Ако знаехме, ако в действителност бяхме виждали демоните във всичките им грозни форми, вероятно щяхме да напуснем къщата по най-бързия начин.

Една от сестрите ми работеше на полето. Тя носеше голяма сива шапка, за да се предпазва от слънцето. Аз бях на голямата задна веранда, но през мрежата можех да видя големия салон в предната част на къщата. Предната врата се отвори. Погледнах и видях сестра ми да влиза - така си мислех. Тази фигура имаше голяма шапка като на сестра ми и аз не забелязах лицето. Реших, че отива до кладенеца и ще мине покрай мен, за да отиде да пие вода. Мислейки си да я стресна, аз се скрих зад един старинен сандък, който беше оставен на верандата и я чаках да се приближи. Тя влезе в салона. Аз се сниших, предвкусвайки възможността си, но тя не излезе до мястото, където бях. Тя отиде до стаята на другата ни сестра. От мястото, където се криех, можах да я видя как се навежда над сестра ни, която беше болна. Не можах да чуя дали й каза нещо. Аз чаках, все още очаквайки я да мине покрай мен по пътя си към кладенеца. Тя напусна стаята на сестра ми, премина през салона и влезе в другата стая. Нямаше начин да излезе от тази стая, освен оттам, откъдето влезе. Но аз бях нетърпелив да я изплаша - нямаше защо да се бави толкова. Тя трябваше да пие вода и да се върне на полето да работи. Най-накрая реших да проверя какво става. Отваряйки вратата огледах стаята - тя не беше там, нямаше я дори под леглото. Всичко си беше непокътнато. Нямаше начин да е напуснала стаята без да мине покрай мен, а тя не беше. Тя просто беше изчезнала. Къде ли беше отишла? По-късно, когато я попитах, тя каза: “Не съм влизала в къщата.”

“Не си влизала вътре?”

“Не.”

“Не си идвала този следобед; не си ходила в спалнята? Не си минавала през салона? Аз те видях!”

“Не си ме видял - каза тя. - Целият следобед не съм била тук.”

Не можех да го обясня.

В един друг ден същата тази сестра дойде много развълнувана, тъй като видяла мъж, забелязала как е бил облечен, наблюдавала го да преминава през предната врата, а ние живеехме доста отдалечено от фермата и при нас не идваха много гости. Тя беше готова да го пусне, беше го наблюдавала да се приближава, но след това внезапно той изчезна. Тя чакаше да почука, но никой не почука. Тя излезе да го потърси, но отвън нямаше никой. Случката я разстрои. Сега го разбирам, но не и тогава. Това бяха демони, къщата се нуждаеше от прочистване с кръвта на Исус.

По-късно се преместихме, все още без да разбираме на какво се дължат странните неща, които се случваха. Вярвам, че Бог ми е позволил да видя проявата на демони, като част от подготовката ми за служение, което се занимава със свръхестественото. Бог е свръхестествен и Сатана е свръхестествен. Това бяха силни опитности в ранното ми детство, които никога няма да забравя.

Опознай врага си
Има проявяване на Божията сила и прояви от Сатана: две свръхестествени сили и разликата между тяхната външна изява е почти незабележима. Ето защо много хора се заблуждават. Бог говори на хората и дяволът говори на хората. Христос разпознаваше, когато говореше Сатана, защото той разпознаваше всеки демон. Подобно на Исус и ние трябва да познаваме врага си.

В 10-та глава на Лука четем, че Исус определи 70 ученика и ги изпрати по двама. Когато те се върнаха при Исус, радвайки се, казаха: “Господи, в Твоето име и бесовете се покоряват на нас” (стих 17). Какво им отговори Исус? Има нещо още по-голямо, “радвайте се, че имената ви са написани на небесата” (стих 20).

Днес ние се радваме в кръвта на Исус, в любовта, силата и мощта, които имаме в тази кръв. Разбира се, ние се радваме, тъй като демоните трябва да ни се покоряват в Неговото име, но най-голямото нещо е, че когато приемем Исус като наш Спасител, ние се очистваме от греховете си. Ние сме чисти, чисти като самото небе, имената ни са записани в Книгата на живота на Агнето, и един ден ще бъдем в Неговото присъствие, за да живеем във вечността.

Фарисеите бяха дълбоко засегнати, тъй като Исус изгонваше демони. В дванадесета глава на Матей, започвайки със стих 24, четем: “А фарисеите, като чуха това, рекоха: Той не изгонва бесовете, освен чрез началника на бесовете, Веелзевула.” Днес някои хора се опитват да накарат хората да мислят, че истинските Божии служители, покорни на Словото на Бога, изгонват демони чрез силата на Сатана. “А Исус, като знаеше техните помисли, рече им: Всяко царство, разделено против себе си, запустява; и никой град или дом, разделен против себе си няма да устои. Ако Сатана изгонва Сатана, той се е разделил против себе си; тогава как ще устои неговото царство? При това, ако Аз чрез Веелзевула изгонвам бесовете, чрез кого ги изгонват вашите възпитаници? Затова, те ще ви бъдат съдии. Но ако Аз чрез Божия Дух изгонвам бесовете, то Божието царство е дошло върху вас. Или как може да влезе някой в къщата на силния човек и да му ограби покъщнината, ако първо не върже силния? - тогава ще ограби къщата му.” Да, Исус връзваше силния човек - дяволът. Исус изчисти много къщи; Той заповяда на демоните да излязат и те излязоха. Спомнете си, че в същата глава, започвайки от четиридесет и трети стих, Исус ни казва какво се случва с отстъпника. Разучете стратегията на противника ви Сатана. Трябва да разберете как действа, за да можете да се защитавате чрез Божията сила.

Този вид излиза само чрез молитва и пост
В Марка 9:20-29 четем за един мъж, който заведе сина си при учениците. Синът му беше обладан, но учениците не можаха да изгонят демона и затова мъжът заведе сина си при Исус. “И доведоха го при Него. И като Го видя хванатият от бяс, веднага духът го сгърчи; и той падна на земята и се валяше запенен.” Виждал съм тази пяна от устата на демонично обладани хора. “И попита Исус баща му: Колко време има откак му е станало това? А той каза: От детинство. И много пъти го е хвърлял и в огън, и във вода, за да го погуби; но ако можеш стори нещо, смили се за нас и помогни ни. А Исус му рече: Ако можеш повярва! Всичко е възможно за този, който вярва. Веднага бащата на детето извика, казвайки: Вярвам [Господи]! Помогни на моето неверие. А Исус, като видя, че се стича народ, смъмра нечистия дух, казвайки му: Душе неми и глухи, Аз ти заповядвам: Излез от него, и да не влезеш вече в него. И духът, като изпищя и го сгърчи силно, излезе; и детето стана като мъртво, така че болшинството думаха, че е умряло. Но Исус го хвана за ръката и го дигна; и то стана. И когато влезе вкъщи, учениците Му Го попитаха насаме: Защо ние не можахме да го изгоним? И каза им: Тоя род с нищо не може да излезе, освен с молитва [и пост].”

Молитва, пост и живот според Божието слово ви дават побеждаващо посвещение в Бога. Но молитвата, както и постът трябва да бъдат много искрени, четенето на Божието слово да е задълбочено в търсенето ви на повече от Бога и Неговата любов.

Някои хора са предприели дълъг пост, но това не означава нищо, тъй като те отказват да се предадат на Святия Дух, когато Той се опитва да ги въведе в по-дълбоки взаимоотношения с Господа. Те завършват поста като същата личност, както когато са го започнали. Ако постът ви не е истински библейски пост, вие просто гладувате. Когато постите, трябва да се храните със Словото и Господа. Вземете от Неговата сила и мощ, за да победите всичките слабости на плътта, и за да се покори умът на Святия Дух; егото трябва да се смири и тогава можете да облечете Божието всеоръжие. Застанете като войн. Не можете да постите ефективно просто така, без да се предавате на Словото. Когато не се предавате на Словото, ставате лесна плячка за заблудата на Сатана. Много хора от Божия народ са се провалили, защото не са постели - те не са стояли пред Бога по начина по който трябва и не са притежавали властта да се освободят или да освобождават обладаваните от демони. Без да правят необходимите жертви, за да придобият тази освобождаваща Божия сила, те са се отдалечили от Него.

В колко църкви днес няма нито един, който да изгонва демоните от хората, търсещи освобождение, тъй като тези учения в Божието слово не са приети от сърце? Господ казва в Марка 16-та глава: “В Мое име бесове ще изгонват.” Някои служители напълно противоречат на Божието слово с твърденията си, че да се изгонват демони не е от Бога. Ако изгонването на демони не беше от Бога, тогава и Библията не е, но изгонването на демони е от Бога, според учението и примера на Исус. Библията е учебникът по демонологията; единственият, до който прибягвам. Защо вярвате във всичко, което каза Исус, а не приемате онова, което Той учеше за демоните? Като не вярвате в това, което е записано в Библията, че демонично обладаното дете извика, когато Исус го освободи (Марк 9:26), означава че твърдите, че Исус е бил лъжец, мошеник, самозванец, на Когото не може да се вярва. Но аз казвам, че Той е истина, Той е живот и аз Му се доверявам.
